
· 
בהשתתפות:
הרב יעקב גוטרמן – ראש העיר
הרב יעקב דוד מרציאנו –מ"מ ראש העיר 
טוביה פריינד – סגן ראש העיר
נחום גיטלר – סגן ראש העיר
אליהו אוחיון
שמואל אלישיב
אהרן דוד ארלנגר
מרדכי גולדברג
עזריה גולדשמיט
משה אלעזר דיקשטיין
נתנאל מנשורי
נחמן ניימן
אבינועם שיפמן
יאיר קירשבוים  – מזכיר 
אבי עדן – גזבר
יהושע אהרונוביץ – מבקר
עו"ד שחר בן עמי – יועמ"ש

נעדרים:
צבי גליק
חיים מאיר ויזל
אברהם וייס
אורי יפה
משה יפת
משה מוטרפרל





על סדר היום:
1. אישור עדכוני תב"רים. 
1. אישור לקבלת הלוואת גישור לסיום בניית מקווה. 
1. אישור קריטריונים למדיניות אכיפת עבירות רישוי עסקים, מודיעין עילית.
1. אישור המהנדס זאב ירובסקי כחבר דירקטוריון של החברה לפיתוח מודיעין עילית בע"מ. 







		פרוטוקול[footnoteRef:1] [1:  בהתאם להחלטת מועצת העיר מישיבה מס' 2/2024 מתאריך יום רביעי י' באדר ב' התשפ"ד - 20/3/24 
פרוטוקול הישיבות ייערך ע"י מזכיר העירייה ויובאו בו עיקרי הדברים, הצבעות והחלטות מועצת העיר.] 

היו"ר יעקב גוטרמן:	אנחנו מתכבדים לפתוח את ישיבת המליאה מספר 8/26. על סדר היום אישור תב"רים. מספר 660, 689. מי בעד אישור עדכוני התב"רים כפי שקיבלתם בהודעה מראש. יש למישהו הערה? השגה? עניין להגיד? משהו להתייחס? מי בעד? מי נגד? מי נמנע? נגד - אלישיב ודיקשטיין, אין נמנעים, שאר החברים בעד. אי לכך ברוב חברי המליאה אושר עדכוני תב"רים 660 ו-689. 
[image: פרוט עידכוני התברים שאושרו]
אישור עדכוני תב"רים 660 ו-689 – אושר ברוב קולות.

היו"ר יעקב גוטרמן:	אישור לקבלת הלוואת גישור בסיום בניית המקווה ברש"י. אנחנו רוצים את אישור המליאה לקחת הלוואה, כדי לזרז. המקווה כמעט גמור, מקווה מיוחד, מקווה עירוני הכי גדול בישראל, אני חושב, אין עוד מקוואות כאלה, 2,300 מטר. הגענו לכמעט 45 מיליון, אנחנו רוצים הלוואת גישור עד 5 מיליון ₪, יש לנו שלוש הצעות. 
אבי עדן:	פרייס מינוס 0.8. אתה יכול להשיג הלוואה כזאת? 
היו"ר יעקב גוטרמן:	בנק הפועלים. החברים מתבקשים לאשר לקחת 

אליהו אוחיון:	כמה כסף ההלוואה? 
היו"ר יעקב גוטרמן:	עד 5 מיליון. 
אבי עדן:	ההצעה הזולה היא מבנק הפועלים. 
היו"ר יעקב גוטרמן:	תגיד כמה הריבית. 
אבי עדן:	פריים מינוס 0.8. 
היו"ר יעקב גוטרמן:	אתם אמורים לאשר לקחת הלוואת גישור עבור השלמת בניית המקווה מבנק הפועלים, פרייס מינוס 0.8. 
אבי עדן:	וגם הבטיחו הנחה גדולה בדמי עריכת מסמכים. 
היו"ר יעקב גוטרמן:	מי בעד? מי נגד? מי נמנע? אין נמנעים. החברים דיקשטיין ואלישיב נגד, שאר החברים בעד. ברוב חברי המליאה אושרה לקיחת הלוואת גישור לסיום בניית מקווה רש"י, מבנק הפועלים, פריים מינוס 0.8 והנחה בדמי עריכת מסמכים. 
אישור לקיחת הלוואת גישור לסיום בניית מקווה ברש"י – אושר ברוב קולות.

היו"ר יעקב גוטרמן:	הנושא הבא, אישור קריטריונים למדיניות אכיפת עבירות רישוי עסקים במודיעין עילית. המדיניות הזאת נותנת לנו שנוכל לאכוף. אני אגיד לכם את האמת, עשינו חוק עזר רישוי עסקים, על פי השעות שרצינו ביום שישי, בערבי חג, כמו שהרבנים אישרו, וכרגע משרד המשפטים, היועצת המשפטית לא רוצה לאשר את זה, זה נוגד את חוק עזר ארצי של פתיחת עסקים, שהם יש להם זמנים אחרים. אנחנו עשינו לפי הזמנים שאנחנו רוצים, עשינו עד 14:00 ביום שישי, בחורף עד 13:00. היא אומרת עד כניסת שבת. חבל להתווכח, מצאנו פתרון יותר יצירתי, שנוכל דרך המדיניות להפעיל את החוק הפלילי, שמי שפותח בניגוד לחוק נוכל להעמיד אותו למשפט, זה בסמכותנו, מדיניות עירונית. בעיקר בפתיחות בלילה, בלילות אנחנו לא רוצים שימכרו פה אחרי 23:00 בלילה. בהוראות יש לכם, דרך הקריטריונים שאנחנו מאשרים מדיניות, לא ייפתח עסק בערב שבת, הכול כתוב פה. כל מה שלא הצלחנו, דרך המדיניות נוכל להצליח. ככה היועצת המשפטית. ערב יום כיפור, שלא יפתחו אחרי 10:00, שנשים שרוצות ללכת הביתה, הן חייבות להיות קופאיות בגלל שבעל העסק רוצה. יש לכם פה את הקריטריונים של ההחלטה, בצל המדיניות הזאת אנחנו נפעיל את האכיפה בצורה שוויונית, אכיפה ברורה, נסביר את הגורמים המקצועיים, נבצע את ההתאמות הטכניות שאינן מהותיות לצורך יישום ההחלטות. לא עושים גם מיד, אין עונשין אלא אם כן מזהירין. 
היו"ר יעקב גוטרמן:                מי בעד אישור קריטריונים למדיניות אכיפה בעבירות רישוי עסקים במודיעין עילית כפי שמצורף בהחלטה שקיבלתם, מי בעד? מי נגד? נגד-דיקשטיין ואלישיב. מי נמנע? אין נמנעים. ברוב חברי המליאה אושרו הקריטריונים למדיניות אכיפה בעבירות רישוי עסקים במודיעין עילית. 
אישור קריטריונים למדיניות אכיפה בעבירות רישוי עסקים במודיעין עילית – אושר ברוב קולות.

היו"ר יעקב גוטרמן:	הנושא הבא, אישור המהנדס זאב ירובסקי כחבר דירקטוריון של החברה לפיתוח מודיעין עילית בע"מ. מי בעד? מי נגד? כולם בעד.
היו"ר יעקב גוטרמן:	פה אחד אושר המהנדס זאב ירובסקי כחבר דירקטוריון של החברה לפיתוח מודיעין עילית בע"מ.
אישור המהנדס זאב ירובסקי כחבר דירקטוריון של החברה לפיתוח מודיעין עילית בע"מ – אושר פה אחד.

היו"ר יעקב גוטרמן:	 הישיבה נעולה. 
 
	

	* * *
	

	     ראש העיר, יעקב גוטרמן
	
	מזכיר העירייה, יאיר קירשבוים

